
Stratégia és üzleti modell elektromos motorkerékpárok gyártására és terjesztésére

Vajon mi inspirálja a motorkerékpár gyártókat az elektromos hajtás alkalmazására? Milyen üzleti modell nyújt keretet a legjobb megoldáshoz? Elegendő csak a gyártásban gondolkozni vagy célszerű a terjesztést is saját kézbe vonni? – e kérdésekre kerestem választ a dolgozatomban.
Bemutattam, a motorkerékpárok fejlődéstörténetét az elektromos motorkerékpárokig. Piackutatást folytattam a motorkerékpárok jelenlegi piaci helyzetéről. Kiderült, hogy ma még csekély az elektromos motorkerékpárok eladási aránya. A piacra feltörekvő ázsiai gyártók hatoltak be, a legnagyobb motorkerékpár gyártóknak nincs elektromos motorkerékpárja.
Trendelemzésre alapozva feltártam a legfontosabb szempontokat, amelyekkel számolni kell a stratégia kidolgozásakor. Az irányválasztáshoz SWOT-portfólióval mutattam be a szóba kerülhető stratégiákat, melyek közül a diverzifikált – meghúzódó stratégia tűnik a legkivitelezhetőbbnek. Ezt követően vázoltam három lehetséges forgatókönyvet, melyek közül az optimista megközelítés biztosítja a legmegfelelőbb feltételeket. A vevői igények felmérésére kidolgozott kérdőíves felmérésem eredményeit az üzleti modell kidolgozása során hasznosítottam.
Végül pedig a választott stratégia és az optimista forgatókönyv alapján a gyártásra bemutattam egy 7K modellre épülő üzleti modellt, majd a terjesztés tekintetében is bemutattam egy lehetséges megoldást egy bérlési szolgáltatásra épülő 7K modellel.



